b'\n_START_ARTICLE_\nPikolo trobenta\n_START_PARAGRAPH_\nPikolo trobenta, poznana tudi pod imenom Bachova trobenta, je najmanj\xc5\xa1a iz dru\xc5\xbeine trobent. Bila je prva trobenta, ki je bila izdelana po naravni-baro\xc4\x8dni trobenti. Uporabljena je predvsem v solisti\xc4\x8dne namene, za igranje baro\xc4\x8dne glasbe, ki je bila pisana v visoko zvene\xc4\x8dem registru._NEWLINE_Piccolo trobente izdelujejo v ve\xc4\x8d uglasitvah, najbolj znani in uporabljeni pa sta uglasitvi A in B, ki jih trobentar dose\xc5\xbee z enostavno menjavo glavne ustni\xc4\x8dne (pipe) cevi. Tako ima dve uglasitvi piccolo trobente v enem in\xc5\xa1trumentu._NEWLINE_Piccolo trobenta je odigrala poglavitno vlogo v skladbah Telemanna, Tartinija, Leopolda Mozarta, Torellija in Bacha, ki jo je s pridom uporabil v svojih slavnih Brandenbur\xc5\xa1kih koncertih.'